b'\n_START_ARTICLE_\nZa\xc4\x8dasno ozna\xc4\x8devanje nebesnih teles\n_START_PARAGRAPH_\nZa\xc4\x8dasno ozna\xc4\x8devanje nebesnih teles v astronomiji je dogovor o poimenovanju nebesnih teles takoj po odkritju. Nebesno telo lahko dobi za\xc4\x8dasno ime po dolo\xc4\x8ditvi njegove tirnice. Dogovor o na\xc4\x8dinu za\xc4\x8dasnega poimenovanja je odvisen od vrste nebesnega telesa. Odkritelj lahko v desetih letih predlaga stalno ime za odkrito nebesno telo. To ime mora potrditi \xc5\xa1e komisija Mednarodne astronomske zveze (International Astronomical Union \xe2\x80\x93 IAU), ki preveri, \xc4\x8de ime odgovarja dogovorom. Zaradi dolgega postopka obstoja veliko \xc5\xa1tevilo nebesnih teles, ki imajo samo za\xc4\x8dasno ime.'